นายสุรเกียรติ์ เสถียรไทย อดีตรองนายกรัฐมนตรี กล่าวภายหลังเดินทางกลับจากประเทศสหรัฐอเมริกาว่า ต้องขอขอบคุณ พล.อ.สนธิ บุญยรัตกลินคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ที่ได้แจ้งต่อเอกอัครราชทูตประจำสหประชาชาติว่าจะยังคงสนับสนุนตนในการชิงตำแหน่งเลขาธิการสหประชาชาติ ดังนั้น ตนจะเข้าพบหัวหน้าคณะปฏิรูปฯ เพื่อรายงานความคืบหน้า และยุทธศาสตร์ในการรณรงค์หาเสียงในช่วงเวลาที่เหลือ เนื่องจากวันที่ 28 ก.ย.คณะมนตรีความมั่นคงแห่งสหประชาชาติอีกครั้งต่อข้อถามว่าการชิงตำแหน่งเลขาธิการสหประชาชาติ จะต้องมีตำแหน่งในคณะรัฐมนตรีชุดใหม่หรือไม่นายสุรเกียรติ์ กล่าวว่า เมื่อคณะปฏิรูปฯ ให้การสนับสนุนแล้ว เชื่อว่าจะสามารถดำเนินการต่อไปได้ ประกอบกับการที่พระบาทสมเด็จพระเจ้าอยู่หัว ทรงพระกรุณาฯแต่งตั้ง พล.อ.สนธิเป็นหัวหน้าคณะปฏิรูปฯจะทำให้ต่างประเทศมีความเชื่อมั่นและความเข้าใจมากขึ้น เพราะเป็นที่ทราบดีว่าพระบาทสมเด็จพระเจ้าอยู่หัว ทรงได้รับการยอมรับจากต่างประเทศอย่างสูง เป็นพระมหากษัตริย์ที่ทรงมุ่งเน้นในการพัฒนาและยึดมั่นในระบอบประชาธิปไตย ทั้งนี้จากการพูดคุยกับประเทศต่างๆ มีความเข้าใจดี และประเทศอาเซียนได้ประกาศให้การสนับสนุนต่อไป
ใครคืออดีตรองนายกรัฐมนตรีของไทย
นายสุรเกียรติ์ เสถียรไทย